Հայաստանում նոր ավիաընկերության բացման մասին հարցի վերաբերյալ դեռևս վերջնական որոշում չի կայացվել: Ում հետ և ինչպես կհամագործակցի վրացական կողմը Հայաստանում հայտնի կդառնա մոտակա ասուլիսի ժամանակ: «Airzena»-ի գործադիր տնօրենի տեղակալ Ռոբերտ Հովհաննիսյանը Dalma News-ի հետ զրույցում նշեց, որ ղեկավարությունը չի պատրաստվում ընկերությունն առանց անձնակազմի թողնել: Վրացական մամուլում տեղեկատվություն է տարածվել, որ «Airzena» ընկերությունը վերջին շրջանում դժվարություններ ունի վրացական շուկայում: Դա կապված է այստեղ ռուսական ավիաընկերությունների դիրքերի ամրապնդմամբ: Հիշեցնենք, որ «Airzena» դադարեցրել է դեպի Եվրոպա չվերթները` ուղևորների բացակայության պատճառով: «Ես չեմ պատրաստվում հեռանալ «Airzena»-ից, և ընկերությունը կշարունակի գործել: Առանց այդ ընկերության ես չեմ լքի Վրաստանը, դա անհնար է»,- հայտնեց Ռոբերտ Հովհաննիսյանը` չցանկանալով մանրամսներ հայտնել: